**ELŐTERJESZTÉS**

**Körmend Város Önkormányzata Képviselő-testülete 2019. december 12-i ülésére**

**Tárgy:** városi újság kiadása

Tisztelt Képviselő-testület!

Az Önkormányzat hivatalos lapjának, a Körmendi Híradó című kiadványnak a nyomdai előkészítői, előállítási, tördelési, szerkesztési, újságírói, kiadói feladataival az Önkormányzat a Maraton Lapcsoport Kft. gazdasági társaságot bízta meg 5 évvel ezelőtt. A céggel kötött szerződés hatálya lejár, így új ajánlatkérést kell lebonyolítani a városi újság kiadásával kapcsolatosan.

Az ellátandó feladatok változatlanok: Körmendi Híradó című kiadványnak a nyomdai előkészítési, előállítási, tördelési, szerkesztési, újságírói, kiadói feladatainak ellátása, és a lap leszállítása.

A lap műszaki paraméterei:

Formátum: Tablóid

Terjedelem: 16 oldal

Példányszám: 5.000 db/alkalom

Megjelenés száma: 18 alkalom/év

Megjelenés napja: péntek

Papír: 42,5 gr újságnyomó

A fenti feladatokat jelenleg a Maraton Lapcsoport Kft. végzi, ettől a cégtől, és más, önkormányzati újság kiadásával foglalkozó cégtől is javaslunk ajánlatot kérni a feladatellátásra. Az újságírói feladatokat Körmenden élők teljesítik már évek óta.

A lap terjesztését jelenleg a DMH Magyarország Kft. végzi, a terjesztésre is ajánlatokat kell bekérni.

Javaslom a Képviselő-testületnek, hogy az előterjesztés szerint kérjen be ajánlatokat a városi lap kiadására vonatkozóan. Olyan cégeket javasolunk felkérni ajánlattételre, amelyek városi lap kiadásával is foglalkoznak, így vannak tapasztalataik ezzel kapcsolatosan.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a városi újság kiadására ajánlatokat kér be az alábbi feltételekkel:

Ellátandó feladatok:

Körmendi Híradó című kiadványnak a nyomdai előkészítési, előállítási, tördelési, szerkesztési, újságírói, kiadói feladatainak ellátása, és a lap leszállítása Körmendre.

A lap műszaki paraméterei:

Formátum: Tablóid

Terjedelem: 16 oldal

Példányszám: 5.000 db/alkalom

Megjelenés száma: 18 alkalom/év

Megjelenés napja: péntek

Papír: 42,5 gr újságnyomó

Az Önkormányzat 24 hónapra kíván a fenti feladatok ellátására megbízást adni a legjobb ajánlattevőnek.

Az ajánlatok elbírálása során a feladatok ellátásáért kért ellenszolgáltatás összege kerül egymással összehasonlításra, és eszerint a legjobb ajánlatot tevő személlyel kíván az Önkormányzat szerződést kötni.

Az ajánlattételre felkérendő gazdasági társaságok az alábbiak:

1. Maraton Lapcsoport Kft. 8200 Veszprém, Házgyári u. 12.
2. Extra Nyomda Kft. 8000 Székesfehérvár, Fecskepart 4054/1 hrsz.
3. Zalai T-MA Kiadói Kft. 8749 Zalakaros, Liget u. 22/b.

A Képviselő-testület felhatalmazza a polgármestert, hogy az ajánlatkérést lefolytassa, és a legjobb ajánlattevővel a szerződést megkösse.

A Képviselő-testület felhatalmazza továbbá a polgármestert arra, hogy a városi újság terjesztésére vonatkozóan is ajánlatokat kérjen be, és a legalacsonyabb ellenszolgáltatást megajánlóval, mint legjobb ajánlattevővel a szerződést megkösse.

Körmend, 2019. 11. 25.

**Bebes István**

**polgármester**